
Na temelju članka 26. Zakona o predškolskom odgoju i obrazovanju ("Narodne novine" broj: 10/97, 107/07, 94/13 i 98/19) i članka 16. Pravilnika o radu ("Službeni glasnik Općine Molve" broj 1/15 sa svim izmjenama i dopunama) Upravno vijeće Dječjeg vrtića "Pčelica" Molve, raspisuje
N A T J E Č A J
za popunu radnog mjesta  u Dječjem vrtiću "Pčelica" Molve 

 1.  ODGOJITELJ/ICA – 1 izvršitelj/ica,  na određeno puno radno vrijeme-  zamjena za bolovanje
 2. UVJETI: 
- završen preddiplomski sveučilišni studij ili stručni studij predškolskog odgoja, 

              odnosno studij odgovarajuće vrste kojim je stečena viša stručna sprema u skladu s 

              ranijim propisima ili završen sveučilišni diplomski studij ili diplomski specijalistički

              studij predškolskog odgoja


- položen stručni ispit


- zdravstvena sposobnost potrebna za obavljanje poslova 

- da nije pravomoćno osuđivan/a za kaznena djela iz članka 25. Zakona o 

  predškolskom odgoju i obrazovanju

3. Uz pisanu prijavu na natječaj kandidati trebaju priložiti: životopis, domovnicu, dokaz o vrsti i stupnju stručne spreme (diplomu), dokaz o položenom stručnom ispitu, uvjerenje nadležnog suda da se protiv podnositelja prijave ne vodi kazneni postupak ne starije od 6 mjeseci (potvrda o nekažnjavanju), vlastoručno napisanu i potpisanu izjavu kandidata da za prijem u službu ne postoje zapreke iz članka 25. Zakona o predškolskom odgoju i obrazovanju ("Narodne novine" 10/97, 107/07, 94/13 i 98/19), elektronički zapis o radno pravnom statusu (ispis iz evidencije Hrvatskog zavoda za mirovinsko osiguranje).

Kandidati koji će se u prijavi pozivati na pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo i priložiti dokaz o ostvarivanju prednosti prema posebnom zakonu te imaju prednost u odnosu na ostale kandidate pod jednakim uvjetima. 
Pozivaju se osobe iz članka 102. stavak 1. – 3. Zakona o hrvatskim braniteljima iz domovinskog rata i članovima njihovih obitelji (NN 121/17.) da uz prijavu na natječaj dostave dokaze o ostvarivanju prava prednosti iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji (NN 121/17.). Poveznica na internetsku stranicu Ministarstva: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanje  prednosti pri zapošljavanju, potražiti na slijedećoj poveznici:   https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf 

Svi traženi dokumenti prilažu se u izvorniku ili preslici koja ne treba biti ovjerena, a prije izbora kandidat će predočiti izvornik.

Prije sklapanja ugovora o radu izabrani kandidat je dužan priložiti uvjerenje o utvrđenoj zdravstvenoj sposobnosti za obavljanje poslova odgojitelja. 
Prijavom na natječaj kandidati su suglasni da Dječji vrtić "Pčelica" Molve kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupka natječaja u skladu sa zakonskim propisima.
Na natječaj se mogu prijaviti kandidati oba spola (čl. 13. st. 2 Zakona o ravnopravnosti spolova) ("Narodne novine", broj 82/08, 69/17).
Prijave na natječaj  s potrebnom dokumentacijom o ispunjavanju uvjeta natječaja  podnose se u roku od 8 dana od dana objave natječaja na  Hrvatskom zavodu za zapošljavanje i web stranici Dječjeg vrtića na adresu: Dječji vrtić "Pčelica" Molve, Trg kralja Tomislava 10/a, 48327 Molve, s naznakom: "Natječaj za odgojitelja na određeno vrijeme", a zaključno sa 23. rujna 2020. godine.
Urednom prijavom smatra se prijava koja sadrži sve podatke i priloge navedene u javnom natječaju. Nepotpune i nepravodobno dostavljene prijave neće se razmatrati.

Dječji vrtić "Pčelica" Molve zadržava pravo, bez obrazloženja, ne prihvatiti ni jednu prijavu, odnosno poništiti natječaj.

O rezultatima izbora kandidati će biti obaviješteni u roku od 8 dana od dana izbora. 

Natječaj je objavljen na internetskim stranicama i oglasnim pločama Zavoda za zapošljavanje i Vrtića  15. listopada 2020. godine. 

             Natječaj traje do  22. listopada 2020. godine.

